**ПРИЛОЖЕНИЕ №10**

**УСЛОВИЯ ЗА ИЗПЪЛНЕНИЕ НА ОДОБРЕНИТЕ ИНВЕСТИЦИИ В РАМКИТЕ НА ПРОЦЕДУРА „ПОДКРЕПА ЗА УСТОЙЧИВО ЕНЕРГИЙНО ОБНОВЯВАНЕ НА ЖИЛИЩНИЯ СГРАДЕН ФОНД - ЕТАП I“,**

**ИНВЕСТИЦИЯ „ЕНЕРГИЙНА ЕФЕКТИВНОСТ В СГРАДЕН ФОНД“ ОТ НАЦИОНАЛНИЯ ПЛАН ЗА ВЪЗСТАНОВЯВАНЕ И УСТОЙЧИВОСТ НА РЕПУБЛИКА БЪЛГАРИЯ**

СЪДЪРЖАНИЕ

[I. ПРАВНА РАМКА 3](#_Toc115340265)

[II. ИНСТИТУЦИОНАЛНА РАМКА 5](#_Toc115340266)

[III. ОБЩИ ПОЛОЖЕНИЯ 6](#_Toc115340267)

[IV. ЗАДЪЛЖЕНИЯ НА АДМИНИСТРАТОР НА БФП /ВОДЕЩИЯ ПАРТНЬОР 7](#_Toc115340268)

[V. ИЗИСКВАНИЯ ЗА ИЗПЪЛНЕНИЕ 10](#_Toc115340269)

[1. ПЛАНИРАНЕ НА СРЕДСТВАТА 10](#_Toc115340270)

[2. ОСЪЩЕСТВЯВАНЕ НА ПРЕДВАРИТЕЛЕН И ПОСЛЕДВАЩ КОНТРОЛ НА ПРОЦЕДУРИ ЗА ОБЩЕСТВЕНИ ПОРЪЧКИ 10](#_Toc115340271)

[3. ПРАВИЛА ЗА ДОПУСТИМОСТ 14](#_Toc115340272)

[4. ПРЕДСТАВЯНЕ НА ФТО 17](#_Toc115340273)

[5. ИЗВЪРШВАНЕ НА ПЛАЩАНИЯ ОТ СНД КЪМ ВП 18](#_Toc115340274)

[6. ВЪЗСТАНОВЯВАНЕ НА СРЕДСТВА 20](#_Toc115340275)

[7. ИЗВЪРШВАНЕ НА ПРОВЕРКИ НА МЯСТО 21](#_Toc115340276)

[8. ИНФОРМАЦИЯ И ПУБЛИЧНОСТ 22](#_Toc115340277)

[VI. ИЗМЕНЕНИЕ НА СКЛЮЧЕН ДОГОВОР 23](#_Toc115340278)

# ПРАВНА РАМКА

РЕГЛАМЕНТ (ЕС) 2021/241 НА ЕВРОПЕЙСКИЯ ПАРЛАМЕНТ И НА СЪВЕТА ОТ 12 ФЕВРУАРИ 2021 ГОДИНА ЗА СЪЗДАВАНЕ НА МЕХАНИЗЪМ ЗА ВЪЗСТАНОВЯВАНЕ И УСТОЙЧИВОСТ (Регламент 2021/241)

РЕГЛАМЕНТ (ЕС, ЕВРАТОМ) 2018/1046 НА ЕВРОПЕЙСКИЯ ПАРЛАМЕНТ И НА СЪВЕТА ОТ 18 ЮЛИ 2018 ГОДИНА ЗА ФИНАНСОВИТЕ ПРАВИЛА, ПРИЛОЖИМИ ЗА ОБЩИЯ БЮДЖЕТ НА СЪЮЗА, ЗА ИЗМЕНЕНИЕ НА РЕГЛАМЕНТИ (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 И (ЕС) № 283/2014 И НА РЕШЕНИЕ № 541/2014/ЕС И ЗА ОТМЯНА НА РЕГЛАМЕНТ (ЕС, ЕВРАТОМ) № 966/2012 (Регламент 2018/1046)

РЕГЛАМЕНТ (ЕС, ЕВРАТОМ) 2020/2092 НА ЕВРОПЕЙСКИЯ ПАРЛАМЕНТ И НА СЪВЕТА ОТ 16 ДЕКЕМВРИ 2020 ГОДИНА ОТНОСНО ОБЩ РЕЖИМ НА ОБВЪРЗАНОСТ С УСЛОВИЯ ЗА ЗАЩИТА НА БЮДЖЕТА НА СЪЮЗА;

ПОСТАНОВЛЕНИЕ № 114 ОТ 8 ЮНИ 2022 Г. ЗА ОПРЕДЕЛЯНЕ НА ДЕТАЙЛНИ ПРАВИЛА ЗА ПРЕДОСТАВЯНЕ НА СРЕДСТВА НА КРАЙНИ ПОЛУЧАТЕЛИ ОТ МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ (ПМС №114 от 08.06.2022 г.)

РЕГЛАМЕНТ (ЕС, ЕВРАТОМ) № 883/2013 НА ЕВРОПЕЙСКИЯ ПАРЛАМЕНТ И НА СЪВЕТА ОТНОСНО РАЗСЛЕДВАНИЯТА, ПРОВЕЖДАНИ ОТ ЕВРОПЕЙСКАТА СЛУЖБА ЗА БОРБА С ИЗМАМИТЕ (OLAF), И ЗА ОТМЯНА НА РЕГЛАМЕНТ (ЕО) № 1073/1999 НА ЕВРОПЕЙСКИЯ ПАРЛАМЕНТ И НА СЪВЕТА И РЕГЛАМЕНТ (ЕВРАТОМ) № 1074/1999 НА СЪВЕТА;

РЕГЛАМЕНТ (ЕВРАТОМ, ЕО) № 2988/95 НА СЪВЕТА ОТНОСНО ЗАЩИТАТА НА ФИНАНСОВИТЕ ИНТЕРЕСИ НА ЕВРОПЕЙСКИТЕ ОБЩНОСТИ;

РЕГЛАМЕНТ (ЕВРАТОМ, ЕО) № 2185/96 НА СЪВЕТА ОТНОСНО КОНТРОЛА И ПРОВЕРКИТЕ НА МЯСТО, ИЗВЪРШВАНИ ОТ КОМИСИЯТА ЗА ЗАЩИТА НА ФИНАНСОВИТЕ ИНТЕРЕСИ НА ЕВРОПЕЙСКИТЕ ОБЩНОСТИ СРЕЩУ ИЗМАМИ И ДРУГИ НЕРЕДНОСТИ;

РЕГЛАМЕНТ (ЕС) 2017/1939 НА СЪВЕТА ЗА УСТАНОВЯВАНЕ НА ЗАСИЛЕНО СЪТРУДНИЧЕСТВО ЗА СЪЗДАВАНЕ НА ЕВРОПЕЙСКА ПРОКУРАТУРА;

РЕГЛАМЕНТ (ЕО) № 1466/97 НА СЪВЕТА ОТ 7 ЮЛИ 1997 Г. ЗА ЗАСИЛВАНЕ НА НАДЗОРА ВЪРХУ СЪСТОЯНИЕТО НА БЮДЖЕТА И НА НАДЗОРА И КООРДИНАЦИЯТА НА ИКОНОМИЧЕСКИТЕ ПОЛИТИКИ;

РЕШЕНИЕ ЗА ИЗПЪЛНЕНИЕ НА СЪВЕТА СЪГЛАСНО ЧЛ. 20 ОТ РЕГЛАМЕНТ (ЕС) 2021/241 НА ЕВРОПЕЙСКИЯ ПАРЛАМЕНТ И НА СЪВЕТА;

ДЕЛЕГИРАН РЕГЛАМЕНТ НА КОМИСИЯТА, ОТ 28.9.2021 Г., ДОПЪЛВАЩ РЕГЛАМЕНТ (ЕС) 2021/241 НА ЕВРОПЕЙСКИЯ ПАРЛАМЕНТ И НА СЪВЕТА ЗА СЪЗДАВАНЕ НА ИНСТРУМЕНТ ЗА ВЪЗСТАНОВЯВАНЕ И УСТОЙЧИВОСТ ПОСРЕДСТВОМ ОПРЕДЕЛЯНЕ НА ОБЩИТЕ ПОКАЗАТЕЛИ И ПОДРОБНИТЕ ЕЛЕМЕНТИ ОТ ТАБЛОТО ЗА ВЪЗСТАНОВЯВАНЕ И УСТОЙЧИВОСТ;

ОБЩА МЕТОДОЛОГИЯ ЗА ПРОСЛЕДЯВАНЕ НА РАЗХОДИТЕ, СВЪРЗАНИ С КЛИМАТА, ПО ОТНОШЕНИЕ НА СТРУКТУРНИТЕ И ИНВЕСТИЦИОННИ ФОНДОВЕ;

ЗАКОН ЗА ОБЩЕСТВЕНИТЕ ПОРЪЧКИ

ЗАКОН ЗА ДЪРЖАВНИТЕ ПОМОЩИ;

ЗАКОН ЗА МЕРКИТЕ СРЕЩУ ИЗПИРАНЕТО НА ПАРИ (ЗМИП);

ЗАКОН ЗА ОБЩЕСТВЕНИТЕ ПОРЪЧКИ (ЗОП) И ПРАВИЛНИК ЗА ПРИЛАГАНЕ НА ЗАКОНА ЗА ОБЩЕСТВЕНИТЕ ПОРЪЧКИ (ППЗОП);

ЗАКОН ЗА ПУБЛИЧНИТЕ ФИНАНСИ (ЗПФ);

ЗАКОН ЗА СЧЕТОВОДСТВОТО (ЗС);

ЗАКОН ЗА ФИНАНСОВОТО УПРАВЛЕНИЕ И КОНТРОЛ В ПУБЛИЧНИЯ СЕКТОР (ЗФУКПС);

ЗАКОН ЗА УПРАВЛЕНИЕ НА ЕТАЖНАТА СОБСТВЕНОСТ

ПМС ЗА ОПРЕДЕЛЯНЕ НА ПРАВИЛАТА ЗА ВЪЗЛАГАНЕ НА ДЕЙНОСТИ ПО ПРОЕКТИ ОТ КРАЙНИ ПОЛУЧАТЕЛИ НА СРЕДСТВА ОТ МВУ;

ПМС ЗА ОПРЕДЕЛЯНЕ НА НАЦИОНАЛНАТА ИНСТИТУЦИОНАЛНА РАМКА ЗА СРЕДСТВАТА ОТ МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ;

РЕШЕНИЕ № 568/2021 Г. НА МИНИСТЕРСКИЯ СЪВЕТ ЗА ОРГАНИЗАЦИЯТА И КООРДИНАЦИЯТА НА УЧАСТИЕТО НА РЕПУБЛИКА БЪЛГАРИЯ В МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ НА ЕС;

РЕШЕНИЕ № 719/2021 Г. НА МИНИСТЕРСКИЯ СЪВЕТ ЗА ОДОБРЯВАНЕ НА НАЦИОНАЛЕН ПЛАН ЗА ВЪЗСТАНОВЯВАНЕ И УСТОЙЧИВОСТ НА РЕПУБЛИКА БЪЛГАРИЯ, ОЧЕРТАВАЩ ПОМОЩТА ОТ МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ НА ЕС;

ПРИЛОЖИМАТА ЕВРОПЕЙСКА И НАЦИОНАЛНА НОРМАТИВНА УРЕДБА, ИЗВЪН ПОСОЧЕНАТА.

# ИНСТИТУЦИОНАЛНА РАМКА

Дирекция „Национален фонд“ в Министерството на финансите е Координиращо звено на национално равнище за изпълнението и контрола на Плана за възстановяване и устойчивост (ПВУ) на Република България, финансиран със средства от Механизма.

Крайните получатели (КП) на инвестицията са Сдружение на собствениците на сграда / блок-секция в режим на етажна собственост със самостоятелно функционално предназначение (съгласно ЗУЕС). Сдружение на собствениците може да се създаде за един или повече от един вход на сградата или за няколко сгради в режим на етажна собственост, които са изпълнени при свързано застрояване.

Администратор на БФП/ Водещ партньор(ВП) - Общинска администрация, подаваща формуляр за кандидатстване и отговорна за изпълнението на всички дейности по проекта.

Министерството на регионалното развитие и благоустройството извършва подбор и определя КП, отговаря за изпълнението, наблюдението, докладването и контрола на инвестиция „ПРОЦЕДУРА „ПОДКРЕПА ЗА УСТОЙЧИВО ЕНЕРГИЙНО ОБНОВЯВАНЕ НА ЖИЛИЩНИЯ СГРАДЕН ФОНД - ЕТАП I“ като Структура за наблюдение и докладване (СНД).

Изпълнителна агенция „Одит на средствата от ЕС“ (ИА ОСЕС) към министъра на финансите е структурата, която извършва одитна дейност по Механизма с цел осигуряване на увереност относно надеждността на данните за изпълнение на етапите и целите и на начина на тяхното събиране, както и увереност, че при изпълнението е гарантирано недопускането на двойно финансиране, на измами, корупция и на конфликт на интереси и е спазен принципът за добро финансово управление.

# ОБЩИ ПОЛОЖЕНИЯ

Настоящите условия за изпълнение се отнасят за сключени договори за финансиране по смисъла на чл. 27, ал. 1 от ПМС №114 от 08.06.2022 г. в рамките на инвестиция „Енергийна ефективност в сграден фонд“, процедура „ПОДКРЕПА ЗА УСТОЙЧИВО ЕНЕРГИЙНО ОБНОВЯВАНЕ НА ЖИЛИЩНИЯ СГРАДЕН ФОНД -ЕТАП I“ по стълб „Зелена България“, компонент 4 „Нисковъглеродна икономика“ на Националния план за възстановяване и устойчивост на Република България.

Финансирането на одобрените предложения се извършва със средства от Механизма за възстановяване и устойчивост (Механизма) по линия на Регламент 2021/241.

Средствата от Механизма се предоставят и разходват за постигане на етапите и целите по инвестиция „Енергийна ефективност в сграден фонд“, процедура „ПОДКРЕПА ЗА УСТОЙЧИВО ЕНЕРГИЙНО ОБНОВЯВАНЕ НА ЖИЛИЩНИЯ СГРАДЕН ФОНД -ЕТАП I“, съобразно приложимото европейско и национално законодателство и в съответствие с принципите на добро финансово управление и прозрачност, определени в Регламент 2018/1046.

Средствата от Механизма се предоставят в съответствие с принципите на свободна конкуренция, равно третиране, публичност и недопускане на дискриминация.

При предоставянето на средства от Механизма и при тяхното разходване не се допуска конфликт на интереси по смисъла на чл. 61 от Регламент (ЕС, Евратом) 2018/1046.

Със средства от Механизма се финансират разходи в съответствие с правилото за допустимост по чл. 17, параграф 2 от Регламент (ЕС) 2021/241 и при спазване на принципа на забрана за кумулативно предоставяне и за двойно финансиране по чл. 191 от Регламент (ЕС) 2018/1046.

Предоставянето на средства от Механизма не може да има за цел или за резултат реализирането на печалба по смисъла на чл. 192, т. 2 от Регламент (ЕС) 2018/1046.

При предоставяне на средства от Механизма и при тяхното разходване се подкрепят само инвестиции, които спазват принципа за „ненанасяне на значителни вреди“ по смисъла на чл. 2, т. 6 от Регламент (ЕС) 2021/241.

Комуникацията между водещия партньор и СНД във връзка с предоставянето на средства от Механизма се осъществява по електронен път посредством информационната система за Механизма (ИСМ).

Допустими за финансиране по Механизма са дейности, стартирали не по-рано от 1 февруари 2020 г. Разходите са допустими за финансиране, ако са направени от крайния получател/водещия партньор на средствата и са платени от 1 февруари 2020 г. **до 30 юни 2026 г.**

Водещ партньор(ВП) е длъжен:

1. Да познава и спазва националното и европейско законодателство в областта на държавните помощи;
2. Да осигури съответствие на помощта с всички приложими изисквания на законодателството на национално и европейско ниво;
3. Да поддържа и съхранява информацията за съответствие на ПИИ с приложимия режим на държавна помощ, като отговаря за нейната достоверност и при поискване осигурява достъп до нея на лица, определени от СНД, министъра на финансите или Европейската комисия;
4. Да упражнява контрол за спазване на мерките и условията, при които помощта е одобрена;
5. Да поддържа капацитет и информираност относно правилата по държавните помощи, вкл. обучение на персонала;
6. Да предприеме необходимите действия за възстановяването на неправомерна и несъвместима или неправилно използвана помощ съгласно Закона за държавните помощи.

# ЗАДЪЛЖЕНИЯ НА АДМИНИСТРАТОР НА БФП /ВОДЕЩИЯ ПАРТНЬОР

Изпълнението на конкретните инвестиции в рамките на Енергийна ефективност в сграден фонд“, процедура „ПОДКРЕПА ЗА УСТОЙЧИВО ЕНЕРГИЙНО ОБНОВЯВАНЕ НА ЖИЛИЩНИЯ СГРАДЕН ФОНД -ЕТАП I“ по стълб „Зелена България“, компонент 4 „Нисковъглеродна икономика“ на Националния план за възстановяване и устойчивост на Република България се осъществява от Водещия партньор и Крайният получател в партньорство, като отговорностите на всяка от страните са посочени в партньорското споразумение.

КП не са възложители по ЗОП и не извършват разходи за изпълнение на ПИИ след сключването на договора за БФП. Те могат да извършват само подготвителни разходи свързани с изпълнението на проекта, преди сключването на договора за БФП. Тези разходи следва да са извършени при спазване на изискванията на приложимото национално законодателство. Подготвителните разходи извършени от КП се поискват за възстановяване от ВП и се превеждат от ВП по сметката на КП съгласно условията на партньорското споразумение.

ВП е отговорен за цялостното изпълнение на инвестицията и създава организация, която гарантира:

* Прилагането на процедури с цел да се осигури разумна увереност, че финансовите интереси на ЕС и българската държава са защитени и че целите на инвестициите ще бъдат постигнати при спазване на приложимото европейско и национално законодателство;
* Спазването на националното и европейско законодателство и недопускане извършването на нередности, включително измами, корупция, конфликт на интереси и двойно финансиране;
* Управление на рисковете за постигане на горните цели чрез адекватно разделение на отговорностите по изпълнение на инвестиция и подходящи превантивни, разкриващи и/или коригиращи контролни дейности, които включват най-малко:

1. система за двоен подпис, която не разрешава поемането на финансово задължение или извършването на плащане без подписите на ръководителя на организацията и на лицето, отговорно за счетоводните записвания;
2. правила за достъп до активите и информацията;
3. процедури за предварителен контрол за законосъобразност;
4. процедури за текущ контрол върху изпълнението на поети финансови ангажименти и сключени договори;
5. процедури за последващи оценки на изпълнението;
6. процедури за обективно, точно, пълно, достоверно и навременно осчетоводяване на всички стопански операции;
7. процедури за управление на човешките ресурси;
8. процедури за спазване на лична почтеност и професионална етика.

Ръководителят на ведомството, в рамките на което е ВП - бюджетните организации по смисъла на § 1, т. 5 от ДР на ЗПФ, организира изпълнението на всички възложени отговорности на ВП при спазване на ЗФУКПС и „Указания за осъществяване на предварителен контрол за законосъобразност в организациите от публичния сектор“ и „Указания за последващи оценки на изпълнението в организациите от публичния сектор“, утвърдени от министъра на финансите.

В рамките на горепосочените контролни дейности ВП отговарят за изпълнението на инвестицията като осъществяват контрол върху изпълнителите. С оглед гарантиране на целите на организациите и адекватното управление на рисковете за постигането им, ВП:

1. Изпълняват всички изисквания на приложимото европейско и национално законодателство и на договора за финансиране;
2. Водещият партньор изпълнява задълженията си посочени в описанието на проекта и договор за финансиране;
3. Водещият партньор възлага дейностите за изпълнение на инвестицията по реда на ЗОП и ППЗОП.
4. Осъществяват контрол върху изпълнителите с оглед качествено и в срок изпълнение съгласно сключените договори. Тази дейност се документира и съответната одитна следа се осигурява от ВП;
5. Представят в ИСМ финансово-технически отчет (ФТО) със съдържание и в срокове съгласно настоящите условия;
6. Текущо попълват информация в ИСМ относно: сключени договори с изпълнители (вкл. банковата идентификация на сметка), разходооправдателни и платежни документи, прогноза за плащане; документи, доказващи изпълнение – сертификати, актове и др., в зависимост от спецификата на инвестицията;
7. Осигуряват аналитична счетоводна отчетност за всички разходи и извършени плащания по инвестицията, за вземанията и задълженията, както и съпоставимост с финансовата информация, която се посочва във ФТО. Аналитична отчетност се прилага и при финансиране на допълващи дейности, извършвани в изпълнение на инвестицията със собствени средства на ВП/КП.
8. Осигуряват достъп за извършване на проверка на място на инвестицията, в т.ч. до екипа за управление на инвестицията, активите, свързани с нея, до цялата документация, включително електронни документи, които се съхраняват в организацията и са необходими за осъществяване на проверките от национални и европейски контролни и одитни органи;
9. ВП отговарят, съгласно чл. 132 от Регламент 2018/1046, за съхранението на документация и разходооправдателни документи, записи в счетоводната/разплащателна система, включително статистически данни и други данни, отнасящи се до финансирането, както и записи и документи в електронен формат, в продължение на пет години след плащането на баланса (окончателно плащане) или, когато няма такова плащане, след трансакцията на последното плащане. Когато финансирането не надхвърля 60 000 EUR, този срок е три години;
10. Като изключение от общото правило по чл. 132 от Регламент 2018/1046 за съхранение на документация, информацията и документите, отнасящи се до одити, обжалвания, съдебни спорове, искове във връзка с правни задължения или с разследвания на ОЛАФ, се съхраняват до приключването на тези одити, обжалвания, съдебни спорове, искове или разследвания. Във връзка с информация и документи, отнасящи се до разследвания на ОЛАФ, задължението за съхранение на документация за срок, различен от този по чл. 132 на Регламент 2018/1046, се прилага след уведомяването на адресата на тези разследвания;
11. Информацията и документите се съхраняват под формата на оригинали или заверени копия на оригиналите или на общоприети носители на информация, включително електронни версии на оригинални документи или документи, съществуващи единствено в електронен формат. При съществуващи електронни версии не се изискват оригинали, когато тези документи отговарят на приложимите правни изисквания, за да се смятат за равностойни на оригиналите и да се използват за одитни цели;
12. Със сключването на договор за финансиране всеки ВП поема задължение за събиране и въвеждане в ИСМ на следните данни по чл. 22, параграф 2, буква „г“ на Регламент (ЕС) 2021/241 за създаване на МВУ: наименование на изпълнителя, включително членовете на обединението (ако изпълнителят е Дружество по Закона за задълженията и договорите) и подизпълнителя, когато водещият партньор на средствата е възлагащ орган в съответствие с правото на Съюза или с националното право в областта на обществените поръчки и собствено(и) име(на), фамилно(и) име(на) и дата на раждане на действителния(те) собственик(ци) на изпълнителя по смисъла на § 2 от допълнителните разпоредби на националния ЗМИП, въвеждащ изискването на член 3, точка 6 от Директива (ЕС) 2015/849 на Европейския парламент и на Съвета.
13. Въз основа на подписания договор за финансиране всеки ВП/КП е ангажиран да информира СНД при промяна на действителния собственик на получателя на средства по смисъла на § 2 от ДР на ЗМИП, като тази информация се въвежда в ИСМ и нейната актуалност и достоверност се проверява от СНД. Съхранението на горепосочената информация се осигурява в ИСМ, като за целите на контрола и одита администраторът на системата предоставя достъп до същата при спазване на разпоредбите на приложимото законодателство, свързано със защита на личните данни;
14. Във всеки ФТО, който ВП подава за изпълнението на инвестицията, се представя актуална информация за свързани проекти или инвестиции, които ВП изпълнява с финансиране от други програми/инициативи на ЕС с оглед недопускане на двойно финансиране на дейностите, които са част от инвестицията, финансирана от Механизма. При сходство в изпълнявани от ВП дейности ВП прави ясна демаркация. В случай, че липсва промяна на вече представена информация в предходни ФТО, същата може да не се представя повторно.

# ИЗИСКВАНИЯ ЗА ИЗПЪЛНЕНИЕ

## ПЛАНИРАНЕ НА СРЕДСТВАТА

Всички ВП въвеждат в ИСМ прогноза за предстоящите през текущия и следващия месец плащания ежемесечно до 3-я ден на съответния месец. Информацията може да се изпраща и по електронен път в утвърдения в ИСМ формат при необходимост (напр. инцидентно възникнала техническа невъзможност за въвеждането й в ИСМ).

## ОСЪЩЕСТВЯВАНЕ НА ПРЕДВАРИТЕЛЕН И ПОСЛЕДВАЩ КОНТРОЛ НА ПРОЦЕДУРИ ЗА ОБЩЕСТВЕНИ ПОРЪЧКИ

Съгласно чл. 22 от Регламент № (ЕС) 2021/241 на Европейския парламент и на Съвета държавите членки предприемат всички подходящи мерки, за да защитават финансовите интереси на Съюза и за да гарантират, че използването на средствата във връзка с мерките, получаващи подкрепа от Механизма, е съобразено с приложимото право на Съюза и с националното право, по-специално по отношение на предотвратяването, разкриването и коригирането на измами, корупция и конфликти на интереси. За тази цел държавите членки предвиждат ефективна и ефикасна система за вътрешен контрол и възстановяването на неправомерно изплатени или неправилно използвани суми.

Един от способите за превенция на риска от корупция, измами и конфликт на интереси е спазването на приложимото законодателство в една от най-чувствителните сфери – възлагане на обществени поръчки. Най-подходящо за тази цел е извършване на предварителен контрол в процеса на провеждане на процедурите за обществени поръчки, както и последващ контрол след провеждане на процедурата. Така се гарантира законосъобразност при възлагане на обществените поръчки със средства от Механизма.

Предвиденият предварителен и последващ контрол се извършва от СНД без да се засяга отговорността на възложителя. Възложителят е отговорен за спазване на ЗОП и приложимото законодателство при възлагане на процедурата и при изпълнение на сключения договор.

За изпълнението на дейностите по инвестиции ВП, които са публични или секторни възложители по смисъла на ЗОП, възлагат обществени поръчки. Обществените поръчки подлежат на предварителен контрол от Агенцията по обществени поръчки (АОП) в съответствие с чл. 229, ал.1, т. 2, букви г), д) и е) от ЗОП. В допълнение, извън посочената проверка на АОП, СНД извършва предварителен контрол за съответствие с приложимите европейски и национални изисквания в областта на обществените поръчки на обявлението и документацията за участие в обществената поръчка, както и предложението за изменение на договор. Предварителният контрол за законосъобразност е превантивна контролна дейност, която е насочена да предотвратява вземането на незаконосъобразни решения. При осъществен предварителен контрол се документира мотивирано заключение за наличие/липса на потенциални нарушения, както и предложения за избягването им/препоръки за корективни действия. Лицата, отговорни за изготвянето на проверените проекти на документи, вземат предвид заключението и извършват необходимите корективни действия.

За гарантиране спазването на принципа за добро финансово управление СНД извършва предварителен контрол на ключови елементи от възлагането на обществени поръчки по реда на ЗОП. Предварителен контрол се извършва на:

|  |  |
| --- | --- |
| **Основание за провеждане на обществена поръчка** | **Обект на проверка** |
| ЗОП | 1. Документация за участие в обществена поръчка с изключение на случаите, в които АОП извършва контрол по реда чл. 229, ал. 1, т. 2 буква „г“ във връзка с чл. 232 от ЗОП. 2. Изменение на сключен договор с изключение на случаите, в които АОП извършва контрол по реда на чл. чл. 229, ал. 1, т. 2, буква „е“ във връзка с чл. 235 от ЗОП. |
|

СНД не извършва предварителен контрол на обществени поръчки в случаите, в които Агенцията по обществените поръчки е извършила контрол на основание чл. 229, ал. 1, т. 2, букви „г“ и „е“ от ЗОП; СНД осъществява контрол на провежданите обществени поръчки за гарантиране на доброто финансово управление. Предварителният контрол обхваща процедури, чиито стойности са по-големи или равни на посочените в чл. 20, ал. 1 от ЗОП.

В случай, че възложителите използват стандартизирани изисквания и документи за избор на изпълнител за строителство, доставка или услуга, които са съгласувани от Министерство на финансите, или ако използват предвидените в ЗОП динамични системи за възлагане и електронни каталози, предварителен контрол на документацията за обществена поръчка не се извършва от СНД.

**Предварителен контрол на документацията за участие в процедури за избор на изпълнители**

ВП е длъжен да предостави на СНД посредством ИСМ и преди публикуването й документацията за възлагане на обществена поръчка по реда на ЗОП.

Проверката се осъществява в срок до 10 работни дни от предоставяне на документацията от ВП за съответствие с конкретните процедури за възлагане съгласно ЗОП. В случай на установени несъответствия с изискванията на ЗОП в предоставената за контрол документация, СНД осъществява комуникация с ВП в ИСМ като посочва установените несъответствия, препоръки за тяхното отстраняване и определя подходящ срок за коригиране на документацията. 10-дневния срок за осъществяване на предварителния контрол спира да тече за времето, което СНД е определил на ВП да отстрани несъответствията в документацията. За извършената проверка се изготвя становище, което включва оценка на техническата спецификация. Становището, се предоставя чрез ИСМ на ВП,. В становището се посочва, че пропуска на ВП да отрази в документацията за обществена поръчка/избор на изпълнител направените от СНД препоръки, може да има финансови последици в следствие на осъществяване на контрол.

**Контрол след сключване на договора (в хода на изпълнението)**

ЗОП предвижда няколко възможности за изменение на сключен договор за възлагане на обществена поръчка. В случай на предприемане на действия по изменение на сключения договор ВП представя преди подписването му проекта на изменение на СНД за осъществяване на предварителен контрол за законосъобразност. СНД изследва задълбочено налице ли е някоя от хипотезите, предвидени в член 116 от ЗОП. Проверката се осъществява в срок до 5 работни дни от предоставяне на проекта за изменение от ВП. За проверката се изготвя становище, което се предоставя на ВП. СНД не извършва предварителен контрол за изменение на сключен договор по реда на ЗОП в случай, в който Агенцията по обществените поръчки осъществява контрол по реда на чл. 229, ал. 1, т. 2, буква „е“ във връзка с чл. 235 от ЗОП.

СНД извършва последващ контрол на приключили процедури за избор на изпълнител въз основа на оценка на риска. Оценката на риска включва следните критерии:

* Брой подадени оферти (по-малък от 3);
* Съотношение на отстранени участници към подадени оферти (коефициент по-голям от 0,5);
* Съотношение между крайната стойност и прогнозната (над 90% и под 50%).

В случай, че процедурата е била обект на предварителен контрол, се взема предвид становището, с което предварителния контрол е приключил, като проверяващият експерт отчита заключението от предварителния контрол.

Проверката се осъществява в срок до 10 работни дни от предоставянето на пълната документацията по избора от ВП в ИСМ (ИСУН-2020). За целта ВП изпраща линк към процедурата в ЦАИС и предоставя следните допълнителни документи:

**ВП следва да представи на СНД за осъществяване на контрол за законосъобразност след сключване на договора връзка към профила на купувача в ЦАИС и конкретната обществена поръчка, както и следните документи, ако те не са публично видими в системата:** (изброяването не е изчерпателно с оглед различните видове процедури/различните казуси при провеждане на процедурата за възлагане на обществена поръчка):

1. Обявление за предварителна информация.
2. Обявление за доброволна прозрачност.
3. Документи по проведени пазарни консултации и външно участие при подготовка процедурата за възлагане на обществената поръчка.
4. Анализ на цени при процедура на договаряне без предварително обявление по чл.79 и чл.182 от ЗОП.
5. Заповед за назначаване на комисия за разглеждане и оценяване на постъпилите оферти, последващи заповеди за изменение, ако е приложимо.
6. Декларации на членовете на комисията по чл. 103, ал. 2 от ЗОП.
7. Документи, представени от участниците преди сключване на договора, съгласно чл.112, ал.1 от ЗОП.
8. Договор, допълнителни споразумения за изменения /когато е приложимо/, ведно с приложенията.
9. Договор на изпълнителя с посочения в офертата подизпълнител, заедно с доказателства че са изпълнени условията по чл.66, ал.2 и ал.11 от ЗОП. /в случай че е приложимо/Обявление за възложена поръчка.
10. Офертата на участника/заявлението за участие на кандидата, определен за изпълнител, и офертите на отстранените участници, ако е приложимо.
11. Актове на КЗК и ВАС във връзка с процедурата, когато са налични.

При установяване от ВП, че са постъпили жалби по процедурата – ВП следва да представи информация за постъпилите жалби в срок от 5 работни дни от постъпването им, включително налични към момента решения/определения на компетентните органи във връзка с постъпилите жалби, както и своето становище, и всякакви други документи, свързани с обжалването.

1. Справка, попълнена и подписана от възложителя за проведени процедури със сходен предмет за предходните 12 месеца, считано от датата на решението за откриване на процедурата..
2. Таблица за спазване на сроковете за даване на разяснения.
3. Попълнена справка за извършени промени на експерти в екипа за изпълнение на поръчката /ако е приложимо/

При необходимост СНД може да изиска от ВП и други документи, свързани с провеждане на процедурата за възлагане на обществена поръчка.

**Общи изисквания за представяне на документите**

ВП трябва да представят всички необходими документи в „pdf.“ формат чрез ИСМ. Всеки файл следва да носи името на съответния документ, съдържащ се в него!

При промяна в състава на ръководния персонал на изпълнителя и/или всякаква друга промяна на договора с изпълнител, ВП следва да информира СНД в 3 дневен срок от настъпване на съответното обстоятелство, като представи всички относими доказателства/документи.

|  |
| --- |
| При отчитане на разходите по приключил договор с изпълнител, ВП следва да представи на СНД цялата документация, във връзка с извършени промени на първоначално сключения договор, ако е приложимо. СНД ще извърши проверка за допустимостта на промените, както и за влиянието им върху условията на процедурата за избор на изпълнител. След приключване на проверката, СНД може да пристъпи към оттегляне на финансирането на разходите по конкретния договор, в случай на установени неаргументирани/недопустими промени или такива, имащи негативно влияние върху условията на процедурата за избор на изпълнител. |

1. ПРАВИЛА ЗА ДОПУСТИМОСТ
   1. Общи условия

Общите условия за допустимост се определят съгласно: Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост, Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, ПМС № 114 от 28.06.2022 г., ПМС № 157 от 07.07.2022 г. за определяне на органите и структурите, отговорни за изпълнението на Плана за възстановяване и устойчивост и техните основни функции, указания от Министерство на финансите и други приложими нормативни актове.

За да бъдат допустими, разходите трябва да отговарят на следните условия:

* да са за дейности, определени и извършени под отговорността на СНД и съгласно критериите за избор на инвестиции;
* да са извършени от Водещият партньор или Крайния получател, съгласно критериите за избор на инвестиции;
* категориите разходи да са включени в бюджета по договора за финансиране;
* изборът на изпълнител за реализираните дейности (услуги и/или доставки, и/или строителство) да е извършен в съответствие с действащото национално и европейско законодателство;
* за тях да е налична адекватна одитна следа, включително да са спазени разпоредбите за наличност на документите по реда на чл. 132 на Регламент (ЕС, Евратом) № 2018/1046;
* да са отразени в счетоводната документация на водещия партньор чрез отделни счетоводни аналитични сметки или в отделна счетоводна система;
* да са извършени за продукти и услуги, които са реално доставени, съобразно предварително заложените в бюджета към договора за финансиране изисквания;
* в случаите, когато обект на финансиране са инвестиции, попадащи в обхвата на правилата по държавните помощи, допустимостта на разходите е съобразена и с приложимите към помощта правила;
* да са извършени в съответствие с принципа на доброто финансово управление в съответствие с чл. 33 на Регламент (ЕС, Евратом) № 2018/1046;
* разходите са допустими за финансиране, ако са направени от крайния получател/водещия партньор и са платени между 01.02.2020 г. и 30.06.2026 г., съгласно Регламент (ЕС, Евратом) № 2021/241 и настоящите Насоки. Всички разходи по допустимите дейности, следва да бъдат извършени не по-късно от крайния срок, определен в договора за финансиране;
* да могат да се установят и проверят в ИСМ, и да бъдат подкрепени от оригинални разходооправдателни документи с изключение на случаите на прилагане на опростени варианти на разходите;
* да допринасят за постигане на заложените етапи и цели на инвестицията.

В случай на установяване на недопустим разход на етап одобрение на разходите от СНД или друг контролен орган, същите ще бъдат приспаднати от общо допустимите разходи.

**Правила за отчитане на извършени разходи по инвестиции от водещия партньор**

Всички допустими разходи (надлежно доказани със съответната фактура, друг счетоводен документ с еквивалентна доказателствена стойност или друг изискуем документ при използване на форма на опростени разходи), могат да бъдат представени за плащане пред СНД само веднъж, както и не могат да бъдат предоставяни за плащане към други източници.

Всички разходооправдателни документи по договори с изпълнители следва да включват текст: „Разходът е по договор за финансиране №........ за предоставяне на средства от Механизма за възстановяване и устойчивост“

В случаите, когато разходооправдателните документи са издадени преди датата на сключване на договора за финансиране и не съдържат този задължителен текст, е необходимо да се изготвят Протоколи, удостоверяващи, че „Разходът е по договор за финансиране №........ за предоставяне на средства от Механизма за възстановяване и устойчивост“.

Максималният размер на безвъзмездно предоставените средства задължително се фиксира в договора за финансиране. Фиксираният в договора размер на безвъзмездно предоставените средства се основава на бюджета, който е предварителна оценка на размера на допустимите разходи, необходими за изпълнението на проекта. Фиксираният размер на безвъзмездното финансиране в договора е окончателен, но действителният размер на подлежащата на изплащане помощ се определя след приключване на всички допустими дейности по проекта и зависи от цялостното изпълнение на заложените резултати и от тяхното надлежно удостоверяване и одобряване на действително извършените разходи.

В случай че даден проект не успее да постигне заложените резултати (цялостно или частично), то СНД може да не извърши плащания или да изиска възстановяване на вече разплатени средства.

В процеса на изпълнение на проектите, водещите партньори следва да се придържат към изискванията и указанията, публикувани от СНД.

* 1. Третиране на ДДС

Данъкът върху добавената стойност е недопустим за финансиране по МВУ. Разходите за невъзстановим ДДС са допустими за възстановяване със средства от националния бюджет. Правилата за третиране на ДДС, като допустим разход се извършват съобразно Закона за данъка върху добавената стойност, Правилникът за прилагането му и европейското законодателство в тази област.

При изпълнение на договори за финансиране, водещите партньори са отговорни за администриране на процеса на определяне на данък върху добавената стойност като допустим разход.

Във връзка с понятието „възстановим данък добавена стойност” и определянето му като недопустим разход за съфинансиране от МВУ, се прилагат правилата на чл. 186, параграф 4, буква в) от финансовият регламент 1046/2018. При подготовката за документалната отчетност, както и за всички други свои задължения във връзка с получаване на средства по настоящата процедура, водещите партньори са длъжни да следват европейското и национално законодателство към момента на изпълнение на договорите за определянето на ДДС, като „възстановим” и следователно недопустим разход или като „невъзстановим” и следователно допустим разход. Водещият партньор е длъжен да води подробна счетоводна отчетност, която да е достатъчна за установяване и проследяване на възстановим и невъзстановим данък върху добавена стойност по конкретен договор за финансиране.

При първоначално представяне на разходооправдателен/и документи в ИСМ към СНД, ВП следва да декларира своя статут на регистрирано или нерегистрирано лице по ЗДДС. Регистрираните лица представят и удостоверение за регистрация по ЗДДС. Водещите партньори са задължени при промяна в статута си по ЗДДС да подадат нова декларация относно изменението на обстоятелствата.

ВП се съгласява при подписване на договор за финансиране, компетентният орган по приходите да предоставя информация за него на СНД и/или други контролни и одитни органи орган при поискване.

ВП следва да поддържат и предоставят информация за размера на невъзстановимия данък върху добавена стойност, който се включва като допустим разход по инвестицията.

* 1. Счетоводна отчетност

В рамките на изпълнение на проекта, водещите партньори са длъжни да водят точна и редовна документация и счетоводна отчетност, отразяващи изпълнението на договора за финансиране, използвайки подходяща и адекватна счетоводна система, **която осигурява аналитичност на отчитането на ниво договор**.

Водещият партньор осигурява аналитична счетоводна отчетност за всички разходи и извършени плащания по инвестицията, за вземанията и задълженията, както и съпоставимост с финансовата информация, която се посочва във ФТО.

Счетоводните записвания, класификацията и осчетоводяваните данни трябва да са вярно и точно отразени в счетоводната система. Счетоводителят на ВП има прякото задължение да регистрира своевременно счетоводните операции в съответствие с приложимото законодателство/стандарти и настоящите указания. Счетоводната система може да е неразделна част от текущата счетоводна система на ВП или допълнение към нея. Задължително е да се води отделна счетоводна аналитичност за разходите по инвестицията, като данните, посочени в ФТО трябва да отговарят на тези в счетоводната система и да са налични до изтичане на сроковете за съхранение на документацията. Счетоводната и друг вид отчетност по проекта следва да позволява събирането на необходимите данни за осъществяване на финансово управление, мониторинг, одит и оценка.

ВП се задължава да поддържа отделни сметки **за всяка форма на подкрепа** (МВУ, невъзстановим данък добавена стойност и собствен принос).

За инвестиции, генериращи приходи, и за инвестиции, които не са дефинирани като генериращи приходи, но акумулирали такива като пряк резултат от реализирането им, водещия пратньор е длъжен да поддържа **аналитичност на приходите**, както и на разходите за осигуряване на устойчивост и дълготрайност на резултатите от инвестицията.

## 4. ПРЕДСТАВЯНЕ НА ФТО

ВП представят в ИСМ регулярни ФТО, съдържащ финансова и техническа информация за изпълнението на инвестицията в структуриран вид и декларативна част, която потвърждава изпълнението на ангажиментите в договора. Финансовата и техническа информация включва:

а) отчетна информация за извършени разходи от ВП през отчетния период, включително от категориите „зелени разходи“, „социални разходи“ и „дигитални разходи“ и за общите показатели („common indicators“) (ако е приложимо);

б) напредък в осъществяването на инвестицията, включително, ако е приложимо, за етапи и цели в съответствие с план-графика в споразумението/договора за финансиране;

в) идентифицирани рискове при изпълнението на инвестицията и предприети действия за преодоляването им;

г) дейности за отстраняване на установени пропуски и недостатъци от проверки на място или от одитни и контролни органи; В случай на забава при реализирането на одобрения план-график за изпълнение на етапите и целите на инвестицията задължително се представя информация за причините, потенциалните рискове, както и възможностите за преодоляване на закъснението при изпълнението;

С представянето на ФТО ВП декларират, че за отчетения период няма установени от компетентни органи случаи на съмнение за измама, конфликт на интереси или корупция или предоставя информация за броя и вида на установените случаи, включително издадените становища от съответните органи;

В първия ФТО, който представят ВП към СНД:

* ВП включва всички извършени до момента разходи, включително и тези извършени преди одобрението на инвестицията;
* ВП дава актуална информация за свързани проекти или инвестиции, които ВП изпълнява с финансиране от национални източници или други международни програми и инициативи с оглед недопускане на двойно финансиране на дейностите, които са част от инвестицията, финансирана от МВУ, включително демаркация с инвестицията по ПВУ. Във всеки следващ ФТО се дава информация за нови свързани проекти или инвестиции, както и за изменение на съществуващите. Проверките за двойно финансиране се извършват както по отношение на разходите, така и по отношение на инвестициите в тяхната цялост.

ВП представят в информационната система за Механизма ФТО най-малко веднъж в рамките на съответното тримесечие, но не по-късно от:

* 1. **до 05 април** на текущата година за дейности/разходи, извършени от ВП между 1 януари и 31 март;
  2. **до 05 юли** на текущата година за дейности/разходи, извършени от ВП между 1 април и 30 юни;
  3. **до 05 октомври** на текущата година за дейности/разходи, извършени от ВП между 1 юли и 30 септември;
  4. **до 05 януари** на следващата година за дейности/разходи, извършени от ВП между 1 октомври и 31 декември на текущата година.

В случай, че даден резултат е изпълнен преди изтичане на съответното тримесечие, ВП може да представи ФТО преди крайния срок, като посочи датата, към която е представена информацията във ФТО. Отчетната информация в следващия ФТО следва да бъде съобразена с датата на предходния отчет, за да има пълнота на информацията.

СНД извършва проверка на всеки ФТО. При установяване на технически грешки в представените документи те се отстраняват в оперативен порядък и на експертно равнище между СНД и КП. При непълнота на информацията в ИСМ за целите на проверка на ФТО СНД изисква от ВП качването й в определен срок и дава указания за представяне на коригиран ФТО или за допълнителна уточняваща информация.

След приключване на документалната проверка на представените от ВП ФТО, СНД одобрява, връща или не одобрява ФТО.

## 5. ИЗВЪРШВАНЕ НА ПЛАЩАНИЯ ОТ СНД КЪМ ВП

Плащанията от СНД към ВП се инициират в електронното банкиране на БНБ и одобряват в Системата за електронни бюджетни разплащания (СЕБРА) от СНД. Конкретният размер на поетия ангажимент за плащане от СНД се определя в договора за финансиране с ВП. Те се обосновават с разходооправдателни документи или други документи с еквивалентна стойност.

Плащанията от СНД към ВП включват тези с източник Механизма, а за бюджетните организации по смисъла на § 1, т. 5 от ДР на ЗПФ – и за допълващото публично финансиране (ако е приложимо), както и за невъзстановим съгласно националното законодателство данък добавена стойност. Конкретният размер на поетия ангажимент за плащане чрез сметка за средствата от ЕС на Националния фонд се определя в договора за финансиране между СНД и ВП и е в рамките на инвестицията, за която е отговорна СНД.

Плащанията се извършват в СЕБРА като:

СНД съставя платежни нареждания за извършени разходи по договора за финансиране, който не включва клауза за авансово плащане за изпълняваните инвестиции от ВП, които могат да бъдат:

1. за предстоящи плащания по инвестицията,

или

2) за възстановяване на вече извършени плащания със собствени средства на ВП и/или КП, които ВП и/или КП временно е ангажирал.

Плащанията не следва да надвишават стойността на договорените разходи по отделни дейности, съгласно сключения Договор за финансиране. ВП може да поиска плащане от СНД, само ако е постигнал един от следните етапи в изпълнението на ПИИ:

* Сключен договор за БФП;
* След сключване на договори с изпълнители за всички предвидени в проекта обществени поръчки и сключване на анекс на договора за БФП
* След издаване на Протокол за откриване на строителна площадка и за определяне на строителна линия и ниво (Приложение № 2 и 2а към чл. 7, ал. 3, т. 2 на Наредба № 3 от 31 юли 2003 г.)
* След актуване на поне 50% от заложените в инвестиционния проект СМР дейности
* След издаване на Констативен акт за установяване годността за приемане на строежа (част, етап от него), Уведомление за въвеждане в експлоатация и Независима експертна оценка от сертифициран енергиен одитор (лица от регистъра по чл.44 ал. 1 от Закона за енергийна ефективност);

Водещият партньор може да поиска само едно плащане след изпълнение на всеки един от посочените етапи.

За всеки платежен документ ВП трябва да е осигурил законосъобразен разходооправдателен документ в ИСМ, който може да бъде проверен от СНД, както и информация за осъществен контрол съгласно ЗФУКПС.

СНД извършва плащания за непреки разходи по ПИИ при спазване на определените процентни ограничения в настоящите Насоки, спрямо общата сума на допустимите преки разходи по представените разходооправдателни документи в ИСМ.

За проследяване и точно определяне на максимално допустимия размер на непреки разходи, ВП представя тази категория разходи след сключване на анекс към договора за БФП отразяващ промяната на бюджета в следствие на сключените договори с външни изпълнители.

Всички процентни ограничения заложени в Насоките за кандидатстване, свързани с определена категория разходи се прилагат, както на етап оценка, така и за определяне на размера на допустимите разходи за възстановяване при реално изпълнение на проекта.

При представяне за плащане на разходооправдателни документи или документи с еквивалентна доказателствена стойност по отделни договори с изпълнители, СНД може да извърши частично плащане или да не извърши такова, ако плащането надвишава стойността на договорените и действително извършени разходи, съгласно договора за финансиране със СНД

При условие, че в остойностяването на инвестицията (costing) е включен специфичен тип плащане (финансови инструменти, опростени разходи и др.) се представят документи и информация в съответствие с договора за финансиране с ВП. Предпоставка за одобрение на инициирано от СНД платежно нареждане е наличие на връзка на разходооправдателните документи или документите с еквивалентна доказателствена стойност с изпълнението на конкретен договор/дейност по същата инвестиция.

Преди да изготви платежно нареждане СНД извършва проверка за съответствие на получения продукт/ услуга/ строително-монтажна дейност с условията на договора.

СНД извършва административните проверки преди плащане в срок до 3 работни дни от постъпване на разходооправдателен документ в ИСМ. При липса на необходими документи срокът може да бъде удължен с още 3 работни дни или да бъде отказано плащане с мотивирано становище.

## 

## 6. ВЪЗСТАНОВЯВАНЕ НА СРЕДСТВА

В случай, че СНД установи несъответствия - двойно финансиране, финансови или технически несъответствия в изпълнението на инвестицията в резултат от проверката на ФТО, подаден от ВП, довели до надплащане по инвестицията със средства от МВУ или от невъзстановим съгласно националното законодателство данък добавена стойност, същите се документират, остойностяват и СНД извършва намаление от общия ангажимент за плащане по договор с ВП.

ВП коригира финансовото изпълнение на отчетените и декларирани като постигнати етапи или цели на инвестицията в следващия ФТО, когато корекциите са извършени преди приключване на инвестицията.

За извършени плащания, при вече приключен проект се установява дължима сума, СНД уведомява ВП за размера на надплатените средства, които ВП следва да възстанови, съгласно разпоредбите на Закона за публичните финанси.

В случай на частично или пълно неизпълнение на заложените в проекта индикатори, Водещият партньор следва да възстанови на СНД:

a) 10% от общия бюджета на проекта, в случай че индикаторите на проекта са достигнати под 75% от първоначално заложените индикатори;

b) 25% от общия бюджета на проекта, в случай че индикаторите на проекта са достигнати под 50% от първоначално заложените индикатори;

Водещият партньор се задължава да възстанови на СНД всички получени средства по договора, когато е нарушил чл. 33 или чл. 61 от Регламент (ЕС) 2018/1046, когато са нарушени правилата за държавната помощ по смисъла на чл. 107 от Договора за функционирането на Европейския съюз или при постъпили инцидентни приходи във връзка с изпълнението на договора.

Водещият партньор се задължава да възстанови на СНД всички установени като недължимо платени и надплатени суми, неправомерно получените и неправомерно усвоените средства в 14-дневен срок от съобщаването за това. **При възстановяване на дължимите средства преди изтичане на 14- дневния срок не се дължи лихва за забава. Надплатената сума е възстановим ресурс към сметката за средствата от Европейския съюз на Националния фонд.**

**В случай че водещият партньор не възстанови доброволно дължимите средства в срок, СНД извършва прихващане от последващо плащане по проекта заедно с лихва за забава, начислена от датата, следваща изтичането на този 14-дневен срок, до датата на възстановяване на средствата.**

При невъзстановяване на установените дължими суми от ВП в упоменатия срок, СНД уведомява Националната агенция за приходите в 14-дневен срок след изчерпване на приложимите способи. Дължимите вземания се погасяват по реда на чл. 169, ал. 1 от Данъчно-осигурителния процесуален кодекс.

**Водещите партньори, са длъжни да преведат неправомерно разплатените средства по транзитната сметка на СНД и задължително да изпратят уведомление чрез ИСМ в срок от 3 дни.**

## 7. ИЗВЪРШВАНЕ НА ПРОВЕРКИ НА МЯСТО

СНД планира и извършва проверки на място при ВП и КП. Проверките на място се планират на базата на установени пропуски/несъответствия на данните в получените от ВП ФТО или забавяне или неизпълнение на етапите и целите, които подлежат на отчитане пред ЕК, и/или при други обстоятелства, най-малко веднъж в периода на изпълнение на инвестицията.

Целта на проверките на място при ВП, включително на мястото на изпълнение на инвестицията, е да се установи дали:

* ВП изпълнява инвестицията съгласно условията на договора;
* Всички услуги и стоки са реално предоставени;
* Има съответствие между планираните и реализираните дейности, съответно между планираните и постигнатите етапи и цели;
* Осигурена е надеждна одитна следа;
* Спазени са европейските и националните правила за публичност и комуникация.

При проверките на място при ВП се цели да се потвърди на място, че отчетеният с ФТО напредък съответства на физическия напредък на място (напр. наличие на доставката е в съответствие със спецификацията), включително преглед на документи, налични на мястото на изпълнението (напр. заповедна книга, издадени протоколи съгласно ЗУТ и др.).

В конкретно обосновани случаи, в зависимост от спецификата на инвестицията, е възможно вместо проверка на място да се използват други способи за доказване на физическия напредък.

Проверките се извършват от екип с ръководител и минимум един член на екипа. СНД може да привлече/осигури друга външна експертиза с определена квалификация и опит за участие в проверката. Ръководството на СНД определя екип, обхват и времеви период на проверката на място и съответно уведомява в оперативен порядък ВП за предстоящата проверка на място. Ангажимент на ВП е да осигури достъп на екипа до мястото на инвестицията и до документи, налични на мястото на изпълнението.

Проверката се документира чрез попълване на контролен лист и изготвяне на доклад със заключение от проверката. При липса на установени пропуски заключението е без констатации и препоръки. При констатирани пропуски се формулира заключение с констатации и препоръки, а при съществен пропуск се анализират причините и се уведомява ВП за предприемане на съответните мерки за отстраняване на установените пропуски в определен в уведомлението срок. Срокът за отстраняване на констатираните пропуски, респ. за изпълнение на дадените препоръки, се определя в зависимост от спецификата на установените пропуски. За заключението от проверката се уведомява ВП, като съответните документи се въвеждат в ИСМ.

При сигнали за измама, конфликт на интереси или корупция, публикации в медиите, или при други обстоятелства може да се инициират извънредни проверки на място, с които да се подпомогне процеса по установяване на всички факти и обстоятелства, необходими за предоставяне на пълната информация към съответния компетентен орган.

## 8. ИНФОРМАЦИЯ И ПУБЛИЧНОСТ

1. Всички водещи партньори трябва да прилагат подходящи дейности за информация и публичност на предложенията, съгласно разпоредбите на чл. 34 на Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост.

Водещият партньор и крайният получател са длъжни да посочват произхода и да осигуряват видимост на финансирането от Съюза, като при всички мерки за информация и публичност, изрично се указва произходът на финансиране чрез поставяне на:

Емблемата на ЕС в съответствие с посочените технически характеристики с упоменаването „финансирано от Европейския съюз – NextGenerationEU“.

Логата са налични тук:

<https://ec.europa.eu/regional_policy/en/information/logos_downloadcenter/>.

Оперативни насоки за използване на емблемата на ЕС за периода 2021-2027 г. можете да намерите тук: <https://ec.europa.eu/info/sites/default/files/eu-emblem-rules_en.pdf>.

1. По време на осъществяването на дадено предложение за изпълнение на инвестиция (ПИИ) ВП информира обществеността за получената подкрепа, като:

* Включва на уебсайта, когато такъв съществува – кратко описание на инвестицията, нейните цели и резултати, като откроява финансовата подкрепа от ЕС.
* Във всеки документ, свързан с изпълнението на инвестицията, се посочва финансовата подкрепа от ЕС.
* Провежда откриващо и закриващо публично събитие за проекта. В случаите, когато дадена организация е водещ партньор по повече от един проект, тя може да проведе едно публично събитие по време на което да предостави информация за всички изпълнявани от нея проекти.
* По време на изпълнение на строително монтажните дейности поставя информационна табела за оповестяване приноса на МВУ.
* До една седмица след приключване на СМР дейностите се поставя постоянна обяснителна табела (плака).
* Изпълнява всички други мерки предвидени в Комуникационната стратегия на ПВУ.

Водещият партньор и крайният получател упълномощават СНД, националните проверяващи и одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на отпуснатата безвъзмездна финансова помощ, максималния размер на помощта и съотношението на финансиране на допустимите разходи по проекта.

# ИЗМЕНЕНИЕ НА СКЛЮЧЕН ДОГОВОР

Сключеният договор за финансиране, включително одобрената инвестиция, може да бъде изменян и/или допълван в следните случаи:

1. по инициатива на структурата за наблюдение и докладване или по искане на водещия партньор, когато това се основава на свързани с процедурата промени в правото на Европейския съюз и/или българското законодателство, в политиката на европейско и/или национално ниво, произтичаща от Плана за възстановяване и устойчивост или друг стратегически документ, или при изменение на Плана.

2. по мотивирано искане на водещият партньор извън случаите по т. 1, което:

а) не засяга основната цел на одобреното предложение или не променя предназначението на подпомаганите активи;

б) не води до несъответствие с целите, дейностите, изискванията, посочени в условията по чл. 5, ал. 1 от ПМС №114 от 08.06.2022 г.;

в) не би поставило под въпрос сключването на договора, съответно условията, при които същият би бил сключен, или не би било в противоречие с равнопоставеното третиране на кандидатите за финансиране от Механизма;

г) не води до несъответствие с критериите за оценка, по които предложението е било оценено, съгласно условията по чл. 5, ал. 1 от ПМС №114 от 08.06.2022 г.

При изменение по инициатива на водещият партньор, той трябва да представи искане за изменение на договора на вниманието на СНД най-късно в едномесечен срок преди датата на влизане в сила на исканото изменение, освен ако са налице особени обстоятелства, надлежно обосновани от водещият партньор и приети от СНД. СНД се произнася в срок до 15 работни дни от получаване на искането, като си запазва правото да откаже исканото изменение на договора, както и да изисква допълнителни пояснения и документи, обосноваващи исканото изменение.

Водещият партньор следва да представи искане за изменение на договора и бюджета на проекта на вниманието на СНД до 15 дни след сключването на договори с всички предвидени в проекта външни изпълнители.

Изменението на проекта влиза в сила след подписване на допълнително споразумение между СНД и водещия партньор в следните случаи:

а) Промяна на първоначалните стойности на конкретните разходи, посочени в бюджета на проекта, когато се извършва преразпределение на средства, водещо до увеличаване или намаляване на договорените в бюджета стойности на разходите, както и разделянето, окрупняването и отпадането на конкретни разходи (видове разходи). Водещият партньор няма право да приложи изменението преди да бъде одобрено от СНД и да бъде сключено допълнително споразумение.

б) Промяна на срока на проекта. Водещият партньор няма право да приложи изменението преди да бъде одобрено от СНД и да бъде сключено допълнително споразумение.

Водещият партньор следва да уведоми писмено СНД **в следните случаи**:

а) промяна в адреса за кореспонденция и контакти;

б) отстраняване на технически грешки в проекта с изключение на промяна на индикатори, етапи и цели;

в) промяна в седалище и адреса на управление;

г) промяна в наименованието на крайния получател/водещият партньор;

д) промяна на законния/ите представляващ/и;

е) промяна на банкова сметка.

Недопустими са следните промени:

а) Промени, които поставят под въпрос постигането на етапите и целите и планираните резултати на проекта и могат да доведат до внасяне на изменения в проекта, които биха поставили под въпрос решението за отпускане на безвъзмездната финансова помощ;

б) Промени, които биха представлявали нарушение на принципа на равнопоставеност на кандидатите и нарушават конкурентните условия, заложени в условията за кандидатстване и изпълнение, и приложимата нормативна уредба към съответната процедура за предоставяне на безвъзмездна финансова помощ;

в) Промени, които биха довели до несъответствие на проекта със съответните правила за държавна помощ.

VII. ПРЕКРАТЯВАНЕ НА ДОГОВОРА

1. Договорът се прекратява при изтичането на предвидените в него срокове за изпълнение и уреждане на отношенията между страните.
2. Ръководителят на СНД може едностранно да прекрати договора за финансиране, за да предотврати или отстрани тежки последици за обществения интерес или при установена с влязъл в сила акт на компетентен орган измама, корупция или конфликт на интереси.
3. Ръководителят на СНД може да прекрати договорът за безвъзмездна помощ в следните случаи:
4. проектът не е или не може да бъде изпълнен изцяло чрез извършване на планираните дейности, планираните крайни продукти и резултати или проектът не може или не може да бъде реализиран навреме; или
5. общината -партньор не е представил в сроковете изискваните отчети или доказателства или не е предоставил необходимата информация в срока и не е надлежно обосновал тези забавяния; или
6. партньор е възпрепятствал или попречил на ревизията; или не са спазени препоръките, произтичащи от одитните проверки; или
7. разкрита е измама на ниво партньор; или
8. партньор не е изпълнил други условия или изисквания посочени в договора за предоставяне на БФП.
9. Когато договорът не е възможно да бъде приведен в съответствие с промените по т.1. и т.2. на настоящия раздел, както и при несъгласие на другата страна, договорът, може да бъде едностранно прекратен.